लाइफस्टाइल डेस्कः दालों में बहुत सारा प्रोटीन पाया जाता है जो बॉडी के लिए बहुत ही जरूरी चीज है। अलग-अलग कई सारी चीजों को खाने के बाद मिलने वाले प्रोटीन की भरपाई एक साथ सिर्फ दाल पीकर की जा सकती है। खाने के अलावा दाल को खाने के कई और भी तरीके मौजूद हैं। जानेंगे दाल कबाब बनाने की रेसिपी के बारे में...
कबाब बनाने की रेसिपी
300 ग्राम मसूर दाल को धोकर हांडी में 15 मिनट के लिए उबलने रख दें। पक जाने पर पानी अलग निकाल लें और दाल को मसल लें। एक बोल में उबली व मसली हुई दाल, एक चम्मच बारीक कटी हरी मिर्च (बीज निकली हुई), 2 छोटे चम्मच बारीक कटा हरा धनिया, 2 चम्मच बारीक कटी अदरक, 1/3 चम्मच लाल मिर्च पाउडर, स्वादानुसार नमक, 2/3 चम्मच चाट मसाला, 3.5 चम्मच ब्रेड क्रम्ब्स, एक छोटा चम्मच गरम मसाला, एक छोटा चम्मच कॉर्नफ्लार डालकर अच्छी तरह एकसार कर लें। अब तैयार मिश्रण के 16 बराबर-बराबर हिस्से कर चपटे कटलेट बना लें। एक पैन को गर्म करें और कटलेट को शैलो फ्राय करने के लिए तेल डालें। गर्म होने पर थोड़े-थोड़े कटलेट रखें और कुरकुरा व सुनहरा होने तक दोनों तरफ़ से सेकें। हरे धनिया की चटनी के साथ गर्मागर्म परोसें।
hin_Deva awa_Deva hin_Deva